bavarian-nlp/barwiki-20250901 huggingface dataset:
QR Code

Da QR Code () is a zwoadimensionala Strichcode (2D-Code) oda Matrix-Barcode, dea wo vo da japanischn Firma "Denso Wave" anno 1994 entwicklt woan is. Da QR Code ko mit spezielln Lesegerätn und mit Fotohandys (Camera Telephone), wias iPhone beispuisweis glesn wean. De kodiate Information ko a Text, a Netzadress ("URL") oda ondare Datn sei.
Da QR Code gheat zu de populeastn zwoadimensionaln Strichcodes. Ea is voa oim dafia entwicklt woan, um Hochgeschwindigkeits-Kodiarung z eameglichn.
Standards.
Es gibt mearane Standards, de wo de Kodiarung vo QR-Codes beschreim:
s Lesn vo de Codes.
QR Codes kena auf vaschiedane Oatn glesn wean: Mit Scannern, Handhelds, PCs (mit Kameera und speziejn Programm) usw. Am beliabtastn is s Eilesn mitn Mobuitelefon und PDAs vo da neien Generation. Des san Geräte, de wo scho a Kamera und a Programm Literatua vo QR-Codes eibaut hom. Des Eilesn mitn Mobiltelefon kimmt aus Japan, nennt ma "Mobile Tagging" und wead imma beliabta.
Da QR Code ko beispuisweis a Netzadress enthoidn. A Mobiltelefon mit am Netzbrowser leidt nochn Eafossn nacha sofoat zua Netzseitn weida. Damit easpoat ma si s Obtippm. Da QR-Code ko owa a jedn ondan Text enthoidn.
Sandstoa

Sandstoa (dt.: Sandstein) is a Sedimentstoa, dea wo aus vakittetn Sandkeandln zammagsetzd is. De Sandkeandln bstenga voa oim aus Quarz und/oda Fejdspat, wei des de haifigsdn Minerain in da Eadkrustn san. Se hom a Gress zwischn 0,063 und 2 mm.
Wann de Keandln gressa wia 2 mm san, nacha sogd ma dazua Konglomerat (runde Keandln) oda Brekzie (eckige Keandln).
Ois Natuaweakstoa.
Sandstoa is seit Menschn Gedenkn a wichtigs Baustoff. Es wead bis heit ois Pflasta, Wegeplottn und voa oim ois Fassadn vawendd. De Oidstod vo Niamberg is beispuisweis vo Sandstoafassadn prägd.
Britney Spears

De Britney Jean Spears is a amerikanische Popsängarin und Entertainarin. Geboan is om 2. Dezemba 1981 in McComb, Mississipi. Sie hod in weniga ois wia in zehn Joa mehra ois 100 Million Oibn und 84 Millionen Singles vakaaft. Drum is in de Varainigtn Stootn in da Listn vo de weiblichn Interpretn mit de meistn Oibnvakaafn aufm ochtn Blotz.
German-American Steuben Parade

De German-American Steuben Parade is a traditioneja Umzug, wo jeds Joar in vaschiedanen Städdn in de Vaeinigtn Stootn duachgfiat wead. Da Umzug vo New York City is da bekanntaste. Ea wead am drittn Samsda im Septemba oghoidn.
Da Brauch is 1957 vo Deitsch-Amerikanischn Immigrantn begrindd worn, um de Traditiona vo da Hoamat am Lebm z dahoidn. Aloa in New York City lebm 500.000 Amerikana vo deitscha Owstammung.
Boarische Trochtngruppm buidn traditionej an Schwaapunkt vom Umzug.
Leavenworth

Leavenworth is a Stod im US-Bundesstoot Washington mit 2074 Einwohna (Stand: 2000). Leavenworth is zwengan Fremdnvakea, in de 1960 Joar, komplett af a boarisches Ambiente umgstoit worn. Deswegn ko de Stod heit praktisch nua vom Tourismus lebm. Pro Joar besuacha eppa zwoa Milliona Touristen an Ort.
Gschicht.
In da easchtn Hejftn vom 20. Joarhundat wor Leavenworth a wichtiga Gitavalodebohhof. Mit da Valegung vo da Eisnbohlinie in de 1920 Joar is mit Leavenworth beago ganga. 1962 hom de vabliabman Biaga a Kommtiee grindd, mit am Zui Leavenworth nochn Vorbuid vo am boarischn Beagdorf umzgstoitn. Seitdem gehts mit Leavenworth wieda stendig beagaf.
Es gibt beispuisweis a Maifest, a Oktobafest, an Christkindlmorkt. Do gibts aa a Nussknackamuseum mit iwa 5.000 Nussknacka vo prehistorischn Zeitn bis heit.
Leavenworth is vom "A&amp;E Network" zum ultimativen Weihnochtsferienort vo de Vaeinigtn Stootn gwejd worn.
Gerhard Ludwig Müller

Da Gerhard Ludwig Müller (* 31. Dezemba 1947 in Mainz-Finthen) is seit 2012 Präfekt vo da Glaumskongregation in Rom. 2014 hodn da Papst zum Kardinal erhom. Vo 2002 bis 2012 woar a Bischof vo Rengschburg. Außadem is a Honorarprofesser an da Ludwig-Maximilians-Universität in Minga.
Suachmaschinoptimiarung

Suachmaschinoptimiarung oda Search Engine Optimization (SEO) nennt ma ois, wos dazua nutzt, dass a Netzseitn si im Suachmaschinarang vabessan duat. Suachmaschinoptimiarung is a Teigebiet vom Suachmaschinmarketing.
De Algorithmen mit dena a Suachmaschin orwat, wean vo de Betreiba imma nua zum Tei vaeffentlicht. So vasuachans an Missbrauch schwaa z mocha. De Kunst vo da Suachmaschinoptimiarung liegt etzad do drin, de Algorithmen systematisch z analysian (Reverse Engineering).
Netz (Polyeda)

A Netz is in da Geometrie a Diagramm, des wo de Flächn vo an Polyeder aufgschnittn in oana Ebene afgfoit doastejt. Ma nennt des aa Affoitung vom Polyeda.
A Netz vo am Wiafe besteht z. B. aus sex Quadratn, de wo ma kreizfeamig oordna ko.
Hehare Dimension.
Affoitunga ko ma a af hehare Dimensionen vaoigmoanan.
Ob si jeds viadimensionale Polytop affoitn losst, is ned kloa.
Artiklvazeichnis

A Artiklvazeichnis (dt.: Artikelverzeichnis) is a Netzseitn, wo jeda Internetz-Nutza eingne Artikl mid Links plotzian ko. Da Nutzn liegd in da Vabessarung vo da Bekonndheit und duach'n Backlink voa oim in da Suachmaschiinoptimiarung. Artiklvazeichnis san so wia de Netzvazeichnis noch Themen g'oadnd.
Artiklvazeichnis san a logische Entwicklung van Web 2.0. Jeda Internetz-Nutza ko se om Schreim vo Netz-Inhoidn beteiing.
Es gibd nua a pooa Artiklvazeichnis, de wo af oanzigoatige Artikl und Qualitet an großn Weat leng. De moasdn Artiklvazeichnis wean owa nua fia de Backlinks oglegd. Artiklvazeichnis kenna owa aa primea dofia oglegd wean, um domid iwa Internetzweabung Gejd z vadiana, z. B. iwa Google AdSense.
Roagaspitz

Da Roagaspitz oda Roaga is a traditioneja, boarischa Huadschmuck. Da Roagaspitz is de Fliglfeda vom Schlangahoisvogl (lat. anhinga melanogaster). Es wean imma drei Fedan und a kloana Flaam za am Bund zammagmochd.
Da Schlangahoisvogl kimmt nua in Asien fir, wia dees aa a Bstandtei vo boarischn Trachtn wean hod kena is ned iwaliefat. Da Vogl is sejtn, de Fedan san heit kaam no z griagn, deshoib wean aa Imitate vawendd.
Boarische Tracht

Boarische Tracht moand de de tradizionej, historischn Gwanda im oipmlendischn, boarischn Sprochraum in Bayern und Östareich. Tipische Bstondtei san de Ledahosn fia de Buam und s Diandlgwand fia'd Diandln. De aus'm Gebiag kemmandn Trachtn san a aussahoib vo de Beag hoamisch worn. Es gibd owa koa oaheitliche boarische Tracht, sondan vui vaschiedane Variantn. De Trachtn san aus'm historischn Oidogsgwand entstondn.
Tipm vo Gebiagstrachtn.
In Bayern gib's sechs vaschiedane Tipm vo Gebiagstrachtn:
Bstondtei vo da Tracht.
Weiwaleit.
Ofd untascheidd se de Tracht vo de vaheiraddn Fraun vo dea vo de Diandl. In Obabayan drong de Diandl in de meisdn Ort a Diandlgwand mid om Miada, de vaheiraddn Fraun an Schalk. Da Schalk wead in vui Gengdn a Spenser oda Rock gnennd.
Wann mas drogd.
Friaha hod ma de Trachtn jedn Dog ozong. Des woa's gonz noamoie Oidogsgwand, meisdns aus oafache, owa robusde Stoff gnaahd, domid's long ghoidn hod. Zuasetzli hod's donn de "Festdogstracht" gem, de mid mea Vaziarunga, z. B. Goidstickarein, und weatvoiare Stoff gmaochd woa.
Heitzdog ziagd im Oidog und za Oabatn fosd neamond meah a Tracht oo. Zan Oabatn ziang haptsechli de Leit Trachtn oo, de in irgndoana Foam mid Touristn z'doa hom. De meisdn Trachtn san heitzdog owa fia bsondare, festliche Oless, wia Trachtnfestln, Danz, Musispuin voa Publikum, kiachliche Prozessiona und Trachtnhochzeidn reseaviad.
Ofdmois is's im boarischn Raum aso, doss's beste (und weatvoisde) Gwand wos ebban ghead a Tracht is, und desweng aa za wichtige Festln ozong wead, de ned direkd mid Trachtn z'doa hom. Ba Hochzeidn vo tradizionsvabundne Leitln im boarischn Raum is's monchmoi aso, doss af da Eihlodung stähd, "mir heiradn in Tracht", des hoassd, des Brautpoar drogd bsundas scheene Trachtngwanda, und de Gäst ziang eana Tracht aa o, wonns oane hom.
Landhausmode.
Newa de tradizionejn, noch oide Voabuida gfeatigdn Trachtn, wia's in Trachtnvaeine drong wean, gibd's aa de sognennde "Landhausmode". Do hondld se's um Gwanda, de ledigld grob im Stui vo da uaspringlichn Tracht, ofd mid stoak obweichnde modische Akzente konzipiad san.
Nigeria

Nigeria is a Bundesstoot in Westafrika und grenzt an Benin, Niger, Tschad und Kamerun.
Bevejkarungsmassi is Nigeria as grässde Land vo Afrika. Duach an Hafa Eadej ois Bodnschotz is Nigeria aa a reichs Land. Es gibt oba trotzdem vui oarme Leid do, wei de Kluft zwischn reich und oarm recht grouss is.
De Kuitua vo Nigeria is recht vuifoitig. Es gibt in am Land aloa 514 vaschiedne Sprochn.
Favoritn

Favoritn (in da Mundoat: "Favaritn", aumtlich: Favoriten) is da 10. Weana Gemeindebeziak (Hieb). Ea liegt im Süd'n von da Innanstådt und geht bis au de Stådtgrenz'. Favoritn is da bevökarungsreichste Beziak, ea warat sozusåg'n de viatgreßte Stådt vo Östarreich (nåch'n Rest von Wean, Graz und Linz). Mit Eihwohna (2017) måcht des umara 10% von da Weana Gsaumtbevökarung aus.
Da zehnte Hieb.
Da Beziak liegt aussahoib vom Giatl, dea wos an da Stö vom ehemolign Linawoi aug'legt is.
Im 19. Joahrhundat woa'n nua im Süd'n von dera Geg'nd Deafa zum find'n, nämli Inzasdoaf, Rothneisiedl, Untalaa und Obalaa. Aum 27. Septemba 1874 håt de Stadthalterei an neich'n Beziak im Süd'n von Wean genehmigt und eahm de Numma 10 und in Nauman Favoritn geb'n. Weu dabei de südlich'n Spitzln vom 4. (Wiedn) und 5. Beziak (Margaretn) quasi mit an „Hieb“ ohtrennt und dem neich'n Beziak dazuageb'n wua'n san, soi dabei da Nauma „zehnta Hieb“ entstaund'n sei. Drum soittat's eigentli kan aundan „Hieb“ geb'n, aa waunn des imma wieda foisch g'sågt wiad.
Beziaksteula von Favoritn.
Favoritn | Inzersdorf-Stadt | Oberlaa | Rothneusiedl | Unterlaa
Bruggnseitn

Bruggnseitn oda Doorway Page (aa "Jump Page", "Satellitenseitn" oda "Spiagelseitn" gnennt) san Internetzseitn de wo nua fia de Suachmaschinoptimiarung oglegt wean. Des is moast a Zwischnseitn, de wo beim Aufruafn vo oana Netzseitn kuaz glodn wead und nacha automatisch auf de Netzpräsenz weidaleidt. Oft wead de Weidaleitung so schnej gmochd, dass da Nutza an Inhoid vo da Bruggnseitn goa ned siagt. Des is nacha a frogwiadige Vaschleiarungstaktik, de wo in an Spambereich foit ("Cloaking", "Spamdexing", "Page Hijacking").
Duach de Bruggnseitn hod ma de Meglichkeit de Inhoite fia Suachmaschinoptimiarung so ozpassn, dass ma bessa gfundn wead und an hehan Rang (Ranking) griagt. De eigentliche Netzpräsenz muass ned vaändat wean und es kena haufnweis Schlisslweata (key words) und Links (voa oim im Sinn vo Crosslinking) auf da Bruggnseitn eibaut wean. Bruggnseitn wean aa efta duach Skripte oda Programme automatisch generiat. Vo de Betreiwa vo Suachmaschinen wead des ois Manipulationsvasuach gweadd. Sofean des endeckt wead, ko des zum Ausschluss ausm Suachindex fian.
Latent semantische Optimiarung

De Latent semantische Optimiarung (LSO) is de textliche Optimiarung vo Inhoidn vo oana Netzseitn im Bedeitungszammahang. Da Zweck vo LSO liegt voa oim im bessan gfundn wean und damit aa in da Suachmaschinoptimiarung (SEO), wei Suamaschina efta de Latent semantische Indiziarung nutzn, um de Bedeitung vo oana Seitn fia an Begriff aussazfindn.
Es wead dabei drauf Weat glegt, dass vaschiedane Weata vawendt wean, de wo normalaweis in Textn haifiga zamma voakeman. Zum Beispui wean mitn Begriff "iPhone" oft de Weata "Smartphone" und "Multi-Touch" gnennt. Wann a Händla etz a Netzseitn mocht, wo s iPhone voakimmt, ohne dass gleizeiti "Smartphone" und "Multi-Touch" gnennt wean, ko des zu oana schlechtan Platziarung im Suachindex (Natural Listings) vo oana Suachmaschin fian.
Konrad Zdarsa

Da Konrad Zdarsa (* 7. Juni 1944 in Hainichen) is seit 2010 Bischof vo Augschburg. Davor is a Bischof vo Görlitz gwesn.
Zdarsa is im März 1974 in Dresdn zum Priesta gweiht wordn. 1982 hod a im Kirchnrecht promoviat. Schliaßlich is a im Juni 2007 zum Bischof vo Görlitz gweiht wordn. Im Juli 2010 hodn da Popst Benedikt XVI. zum Bischof vo Augschburg eanennt.
Oisagrund

Da Oisagrund (aumtlich: Alsergrund) is da 9. Weana Gemeindebeziak. Ea liegt innahoib vom Weana Giatl, dea wo aun da Stö vom ehemolign Linawoi baut woan is. Da Nauman vom Beziak wiad imma mitm Artikl vawendt. Ma wohnt ned „in Oisagrund“, sundan „am Oisagrund“.
Berihmtheitn.
An Haufn Berihmthein stauman ausm Oisagrund:
Oberiglbo

Oberiglbo (amtli: Oberiglbach) is a Ortstei vom Moak Otnbuag am niedaboarischn Landkroas Bassa.
Log.
Lieng duad Oberiglbo am Iglbo guade via Kilomeda noadwestle vo Otnbuag.
Gschicht.
D friaste uakundliche Nennung vo Iglbo kimmd aus da Regierungszeid vom Bossaua Bischof Reginmar (vo 1121 bis 1138). Unda de Zeign vo am Gütatausch vom Bischof hand unda andam a oa Ministerialen vo da Kiacha gnennd, drunda a Altman "de igilpach". Nu a boa Moi kemmand in Urkundn vom 12. und 13. Joahundat zoagn af, de wos se noch Iglbach nennand. D Undascheidung vo Ober- und Underiglbo is dann eascht am 14. Joahundad afkemma.
Anno 1808 is da Steiadistrikt Iglbo im Landgricht Veizhof buidt worn. Mim zwoatn Gmoaedikt vo anno 1818 is d Gmoa Oberiglbo grindt worn, de wos donn eftas Umbuidt worn is und donn 1821 mid da Gmoa Unteriglbo zua arana Gmoa Iglbo mid 41 Ortstei zammglegt worn.
Oberiglbo hod ara eingne Schui ghod. Vo anno 1904 bis 1910 woa da Erhard Kutschenreuter Lehra z Oberiglbo. Kiachle gseng woa Oberiglbo a Filiale vo da Pfarrei Aukiacha, bevoa daoss 1921 d Expositur Oberiglbo earicht worn is.
Am 1. Oktoba 1970 hod se d Gmoa Iglbo mid da Gmoa Seinau zua neia Gmoa Woifaau ("Wolfachau") zamgschlossn. 1978 hamds oba donn d Gmoa Woifaau wenga da Gebietsreform am Moakt Otnbuag agliedat.
Im Netz.
Entstehung der Gemeinde Iglbach
Papua-Neuguinea

Papua-Neiguinea [in dena Amtssprochn: Papua Niugini (Tok Pisin), Papua New Guinea (englisch), Papua Niu Gini (Hiri Motu)] is a Stoot in Australien und Ozeanien. Papua-Neiguinea is noch Indonesien und Madagaskar da drittgressde Inslstoot vo da Wejd.
Dea Stoot liegt af da Insl Neiguinea, de wo zun australischn Kontinent zäid wead. Papua-Neiguinea liegt im Ostn vo dera Insl, da Westn ghead za Indonesien.
Stoaboog

Da Stoaboog, aa Oipmstoaboog ("Capra ibex") oda Gmoana Stoaboog, is a Oart vo de Goass, wo in de Oipm vorkimmt. Es gibt aa no andane Stoaboogoartn, owa im Boarischn moant ma mid Stoaboog imma en Oipmstoaboog. S Weiwal wead Stoagoass gnennt.
In de Oipm lebt da Stoaboog zwischn da Woidgrenz und da Eisgrenz. De Viecha steign bis auf a Heh vo 3500 m auffi. Im Winta hoidn sa si diafa auf ois im Summa. Zan Schlofa steigns imma heha affi.
Niedaoida

Niedaoida (amtli: Niederalteich) oda kuaz Oida is a Gmoa am niedaboarischn Landkroas Deggendorf.
Eadkunde.
Log.
D Gmoa ligt am linkn Ufa vo da Doana eba fimf Kilomeda siadestle vo da Mindung vo da Isar a Doana, am Boarischn Woid.
Gschicht.
Da Ort is am Laufe vo da Zeid ausm Benediktinaklousda Niedaoida, wos anno 731 oda 741 vom Herzog "Odilo vo Bayern" grind won is entstandn. D Mönche hand ausm Inslklousda "Reichenau" am Bomsee kemma. Se hamd se a unbewohnts Gebiet am Mindungsgebiet vo da Isar gsuacht und hamd dann dotn auf arana Anhöhe as Klousda baud, wos am Heilign Mauritius gweid won is. Da Abt Eberswind wa da easchte Abt, dea wos den Ort "Altaha" (hoaßt "Oidwossa") gnennd hod. Anno 788 nochm Sturz vo de "Agilolfinger" is d Abtei Altaich duach an "Karl den Großen" zum "Reichsklousda" erhom won. As Klousda is am Afang vom 10. Joahundat efdas duach Einfälle vo Ungarn und Tschechn zlegt won. Am gleichn Joahundat is dann as Klousda a nu zum "Kanonikerstift" won und aus de "Mönche" hand dann "Chorherren" gmocht won, de wos fia d herzogliche Grablege vo de "Luitpoldinger" zuastande woand. Noch dera Zeid wo de Ungarn eigfoin hand, ab anno 990 hods dann wieda Benediktiner am Klousda gem und da Heilige "Gotthard" wa dann da Abt vom Klousda. Ea hod Altaich und a de Klesda, "Klousda Hersfeld" und "Klousda Tegernsee" duach seine benediktinischn Refoamn zua arana neia Bliatn brocht. A dene Klesta hoda se a zum Teil zeidgleich ois Amt vom Abt bekleidet.
Dea Ort Alteich soid am Jea 1226 60 Heisa ghod ham. As Klousda seiba hod a da Mitt vom 13. Joahundat d niedane Gerichtsboakeit iba den Ort griagt, de wos as Klousda bis zua dera Aufhebung 1803 ghod hod.
Anno 1918 is as Klousda vo Metten aus wieder bezong won. D Abteikiacha hod 1932 an päpstlichn Ehrntitl "Basilika minor" griagt.
Bolidik.
Gmoarod.
D Sitzvadeilung bei de Gmoaradswoin:
Buagamoasta.
Zum easchtn Buagamoasta is 2014 da Albin Dietrich (UWG) mit einem Gegenkandidaten (Johann Kapfenberger, CSU) gweid won. Zwoada Buagamoasta is de Petra Nadolny (Bürgerforum/ödp).
Wappm.
D Wappmbeschreibung is: In Goid iba am greana Dreiberg a blaua Weinboikn, driba schräg greizt a rouda Abtstab und a rouds Hausmessa.
Am Wappm kimmd d enge Vabindung mim Klousda Niedaoida zum Ausdruck. Da Dreiberg stammd vom Wappm vom Klousda. Des wiad duachn Abtsstab nu mehra vadeidlicht. As Haumessa is heagnumma won, um Schilf a da Doana zum schnei. D Weinlinie stehd fia d Doana, a der wos Niedaoida ligt.
Klima-Bündnis.
Niedaoida is mim Gmoarodbschluss vom 7. Dezember 2004 am indanationaln "Klima-Bündnis" beidren und hod damid a Zeichn fian Willn zua Nochhoidigkeit a da Kommunalbolidik gsetzt.
Partnagmoan.
freindschaftliche Verbindunga bstengand zu:
Bregenza Woid

Bregenza Woid oda Bregenzerwald is da Nama fia a Region im estareichischn Bundesland Vorarlberg. Es is a Beagland zwischen Bodnsee und Hochtannberg.
Da Bregenza Woid grenzt im Westen an de Bodensee-Region im Rheintoi, im Nordn an Bayern, im Nordostn ans Kleinwalsertal, im Ostn ans Arlberggebiet und im Sidn ans Grosse Walsertal. De Region wead vo da Bregenza Ach entwessad, an 65 km langan Gebiagsfluss mit am Eizugsgebiet von 830 km² (davo 212 m bayerischa Allgäu).
Brauchtum und bsundare Trachtn (da "Juppen") san no lebendig. Es gibt do aa a oagna Hausform, s traditioneje Bregenzawaidahaus ("Bregenzerwälderhaus") und aa vui modeane Hoizarchitektur.
Eadkund.
Ma untateit an Bregenza Woid in an vordan und an hintan, vum Rheintoi aus gseng. Foigende Ortschoftn zeid ma zan vordan und zan hintan Tei dazua:
Edelweiss

As Edelweiss oda Edlweiß ("Leontopodium nivale" subsp. "alpinum") is oane vo de bekanntastn Oipmbleamen. De Pflanznoart gheat zua Famij vo de Korbbliadla (Asteraceae).
As Edelweiss woxt vor oim af fejsign Koikstoabodn in ana Hächn vo 1.800 bis 3.000 Metan, weniga af Oimwiesn. Edelweiss findd ma in de Oipm, Pyreneen und am Balkan. Vawandte vom Edelweiss gibts in Tibet, im Himalaya, in Japan und so weida.
Nama.
Da botanische Nama "Leontopodium" kimmt vo griach. "leon" fia Lew und "podion" fia Fiassal, zweng da dicht fuizign, weissn Behoarung vo de Bliah.
Natuaschutz.
In Östareich, Schweiz und Deitschland steht dees Edelweiss unta Natuaschutz.
Ois Symboi.
S Edelweiss is a beliabts Symboi: Logo vo de deitschn, estareichischn und sidtirola Oipmvareine, Bundeswea (Gebiagstruppm), Beagwocht, bayerische Polizeihubschrauba, Listnzeichn vo de Siidtirola Voikspartei, estareichisches Bundeshea, Schweiza Armee,
Wuaschtbrod

A Wuaschtbrod is a Scheim Brod mit Wuaschtbelog. Des is a afoche und typische klaane Moizeit, de wos ma schnö dahaam mochn kaun oda wos ma ois Jausn fia untawegs mitnimmt.
De Grundlog fias Wuaschtbrod is oft a Buddabrod. A Variantn vom Wuaschtbrod is de Wuaschtsemme, de wos ma bei jedn Fleischhocka und Beck kaufn kaun. Des Wuaschtbrod wiad oft no mit Paradeiser, Essigguakn, Zwiefen etc. garniat. Sea beliebt is aa de Lebakaassemme, de wos ma normalaweis haas isst.
Des Wuaschtbrod hod an hochn ökotrophologischn Weat, weus a Kombination vo Ballaststoffn (im Brod) und Fett und Eiweiss besteht. Damit is des Wuaschtbrod a ausgwogane Moizeit.
Wuascht

A Wuascht (Pl.: Wiascht) is a Lemsmiddl, des wos in da Regl aus zahocktn Fleisch, Speck, Soiz und Gwiazn zaumgsetzt is. Manchmoi kumman aa no Bluad und Innarein dazua.
De Ausgangsmasse, des Brad, kummt in an Natuadarm, a Blosn, Mogn oda Kunstdarm und wiad daun kocht, goat, drickat oda graichat und daduach konserviat. Alaa in Middleiropa san rund 1500 Wuaschtsuatn bekaunt.
Vegetarische Wuascht.
Ois Oitanativn zua "Fleischwuascht" gibts de vegetarische Wuascht. De bsteht meistns entweda aus Tofu (Sojadaag) oda Seitan (Woazneiweiß, Gluten). De Gwiaz dazua san fost imma auf a Imitation vom Fleischwuaschtgschmock obgstimmt.
Des is aba koa Wuaschd. De dad gern, ko aber ned. Des dad da Aiwanger Hubert sogn du Depp!
Woatkunde.
De Heakunft vom Woat is ned gsichat. Sicha is owa, dass des a originea deitsches Woat is.
Linkfarm

A Linkfarm is a Gruppm vo Netzseitn bzw. Domänen, de wo untarananda mit vui Links vaknipft san und mit ana Netzpresenz, de wo daduach gfeadat wean soi. A Linkfarm hod voa oim en Zweck vo da Manipulation vo Suachmaschina bzw. vo Suachmaschinoptimiarung, wei Links bei da Indiziarung a wichtiga Faktor san.
Google und ondare Suachmaschina eakenna owa inzwischn a Linkfarm und entweatn de Links. Es ko sogoa zum Rauswuaf vo Netzseitn ausm Suachindex fian. Bessa is a qualitativa, longsama Linkaufbau mit relevantn Netzseitn, wei Suachmaschina inzwischn voa oim de Qualität vo Links (Linkpopularität, bei Google; damit wead da PageRank berechnet) beweatn.
Neistift

Neistift (amtli: Neustift) is a Ortsteil vo da Moakgmoa Otnbuag am Landkroas Bassa. Er befind se 4,5 Kilomeda neadle vo Otnbuag und 20 Kilomeda westle vo Bassa.
Aus da friaran Gschricht vo Neistift is gscheid weng bekannt. Es ghead zum Kollegiatstift Veizof. As Bauernanwesen is oba d mehra Zeid unda da Herrschaft vo de Otnbuaga Grafn gstandn.
A de 1920a Jea hamd se an haufa Gloasiedla z Neistift agsiedld.
Anno 1922 is dotn as Klousda St. Scholastika Neistift vo Benediktinerinnen der Anbetung grind won. Da gresste Oabatgeba is da Stoabruchbetrieb Niadaboarische Schottawerke mid da Feadarung am Tagebau. Da Ort is fian Eisnbahngüterveakea duach d Woifadoibahn erschlossen.
Neistift wa bis zua Gmoagebietsrefoam in Bayern a Teil vo da Gmoa Iglbo, und dann ab 1970 Woifaau, bis dass de dann 1978 a d Gmoa Otnbuag agliedat won is.
Brigittenau

De Brigittenau is da 20. Weana Gemeindebeziak (Hieb). Da Nauman wiad imma mitn Artikl vawendt und staummt vau da Häulichn Brigitta, de Bedaunung liegt ibrigens auf „-au“, so wias im weanarischn iblich is. Fia sie is aa de Brigittakapön (1645–1651 erbaut) gstift wuan, des ötaste Gebaide in da Brigittenau.. Des Gebiet vo da Brigittenau is zum Großtäu duach de easchte Weana Donaureguliarung vau 1870 entstaundn, vuahea woa ois aa Donauau. Im Joa 1900 is de Brigittenau vau da Leopoidstod otrennt wuan. De Weana hom frira a „Bre“ oda „Glosscherminsl“ zu dem Hieb gsogt.
Kuitua und Sehnswiadigkeitn.
Museum.
Des Beziaksmuseum Brigittenau hod zwa Schwaapunktthemen: De Gschicht vaum Beziak und de Gschicht vo da Donau.
Hanswuascht

Da Hanswuascht oda Hans Wuascht (aa Hanswurst, HannsWurst, HannsWuashd, HW, ...) is a deab-komische Gstoit in da Dsentraleuropäishn Stegreifkomedie (seitn 16. Jh.) und a populeare Figua vom ländlichn Joamoakt-Theata.
Zum easchtn Moi kummt da Begriff im "Narrenschiff" (1519) vom Sebastian Brant voa; und zwoa in da mittlniedadeitschn Version (in da Originalversion hod de Figua "Hans Myst" ghaßn.)
"HannsWuasht" is owa a scho fruah a Schimpfwort gwen. Da Martin Luther hod 1541 die Streitschrift gschriem mitn Titl: "Wider Hans Worst".
Da dses Weana ansässig gwuadne Josef Anton Stranitzky, dseasd is a a Vagabund &amp; nachan Pächta vom Kärntnatortheata gwen, hod dsu Beginn des 18 Joahundats an aiganen Hanswuascht daheabrochd. Iawalieferte Stationen da Wanderung vu dem Ceale san unta andan Augsburg, Minga, Nianbeag und fralle Wean. S Gwand vum Wienerischen HansWurst Stranitzky is wahrsheins reconstruiat aus am Buidl vum 18 Jhd. wo ma an Économ siagd, wia ea mid a boa bessan Laid dsum dua hod. Da Weiss Karl hod séims ois easda gshriam Stranitzky häd Ledahosn oghon, owa andane Laid hom nachan gmoand dsum moana s waradn géiwe Shdoffhosn gwen. Da Wiener HannsWurst Prehauser hod nachan bloss s Gwand vum Stranitzky iawanumman. Dådsua giebds d Gshichd, dass da Stranitzky sie am End vu da letdsdn Vuastellung de a na macha woidad afd Gnia gshmissn hod um d Laid odsumbeddln, sie soin na nachan ob iadsad iawa n Prehauser lachan wai ea coan bessan HannsWuashd niad finna hod cinna und séiwan owa nimma co. Wos wiagli gshbuid hom woas haid fralle coana mea. S gabad sho a haffa Dramen dsum lesn boids oan wiaggli interessiat &amp; a haffa gsheide Leid hom aa a haffa gsheide Biachl driawa gshriem, owa D "Wiener Haupt- und Staatsaktionen" san ja aa niad, wos nachan wiaggli bassiad is, boid ma se eali is.